**Ministru kabineta rīkojuma projekta “Par valsts nekustamā īpašuma Rindzelē, Zentenes pagastā, Tukuma novadā, daļas nodošanu bezatlīdzības lietošanā sabiedriskā labuma organizācijai - biedrībai “Neatkarība Balt.” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta rīkojuma projekta “Par nekustamā īpašuma Rindzelē, Zentenes pagastā, Tukuma novadā nodošanu bezatlīdzības lietošanāsabiedriskā labuma organizācijai-Biedrībai "Neatkarība Balt."” (turpmāk **-** Ministru kabineta rīkojuma projekts) mērķis ir pieņemt Ministru kabineta lēmumu par valsts nekustamā īpašuma “Rindzeles narkomānu rehabilitācijas centrs “Rindzeles narkomānu rehabilitācija”” sastāvā esošo būvju un tām pieguļošās zemes, nodošanu sabiedriskā labuma organizācijai – biedrībai “Neatkarība Balt.” bezatlīdzības lietošanā uz laiku ar mērķi nodrošināt Sociālās adaptācijas centra Rindzelē darbību pieaugušajām personām, kas ir atkarīgas no narkotikām un alkohola. Atbilstoši *Oficiālo publikāciju un tiesiskās informācijas likuma* 7. panta trešajai daļai Ministru kabineta rīkojums stājas spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas finanšu līdzekļu un mantas izšķērdēšanas novēršanas likuma 5.panta otrās daļas 2.1 punkts un piektā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts paredz Veselības ministrijai nodot sabiedriskā labuma organizācijai biedrībai “Neatkarība Balt.” valsts nekustamā īpašuma “Rindzeles narkomānu rehabilitācijas centrs “Rindzeles narkomānu rehabilitācija”” (nekustamā īpašuma kadastra Nr. 9096 003 0050) sastāvā esošās 18 būves (būvju kadastra apzīmējumi 9096 003 0050 001, 9096 003 0050 002, 9096 003 0050 003, 9096 003 0050 004, 9096 003 0050 007, 9096 003 0050 008, 9096 003 0050 010, 9096 003 0050 018, 9096 003 0050 020, 9096 003 0050 021, 9096 003 0050 022, 9096 003 0050 025, 9096 003 0050 026, 9096 003 0050 027, 9096 003 0050 030, 9096 003 0050 031, 9096 003 0050 032 un 9096 003 0050 033) un būvēm pieguļošo zemes vienības (zemes vienības kadastra Nr. 9096 003 0050) daļu 14, 4 ha platībā (tajā skaitā meža zemi 8.16 ha platībā) – Rindzelē, Zentenes pagastā, Tukuma novadā” bezatlīdzības lietošanā uz 10 gadiem.Nekustamais īpašums ierakstīts Zemgales rajona tiesas Zentenes pagasta zemesgrāmatas nodalījumā Nr.218, uz valsts vārda Veselības ministrijas personā. Nekustamais īpašums (būves un zeme) atrodas Veselības ministrijas bilancē, būvju bilances vērtība uz 29.02.2020. ir 17 063,14 *euro,* mežaudzes bilances vērtība uz 29.02.2020. - 6 820,76 *euro;* zemes bilances vērtība uz 29.02.2020. ir 5 983,18 *euro*. Nekustamā īpašuma kadastrālā vērtība uz 01.01.2020. ir 61269 *euro.*Nekustamajam īpašumam zemesgrāmatā noteikti šādi apgrūtinājumi: 1.Ceļa servitūts- 0,16 km, 2. Lattelekom sakaru līnija-0.1ha, 3. Dienvidu ET-0.4 kV, EPL-0.13 km/5m, 4. Rindzeles ezera piekrastes aizsargjosla-0.69 km.Nekustamā īpašuma daļai, ka tiek nodota Biedrībai, noteiktie lietošanas mērķi- aramzeme un meža zeme.Nekustamā īpašuma daļa biedrībai “Neatkarība Balt.” tiek nodota ar mērķi atbalstīt Biedrības Sociālās adaptācijas centra Rindzelē (turpmāk - Centrs Rindzele) darbību palīdzības sniegšanā pieaugušām personām, kas ir atkarīgas no narkotikām un alkohola. Sabiedriskā labuma organizācija-biedrība “Neatkarība Balt.” (vienotais reģistrācijas Nr. LV40008121001, juridiskā adrese: “Tūjas”4, Lazdukalna pagasts, Rugāju novads, LV-4577, sabiedriskā labuma organizācijas statuss piešķirts ar Finanšu ministrijas 29.09.2008. lēmumu Nr.221 “Par sabiedriskā labuma organizācijas statusa piešķiršanu biedrībai “Neatkarība Balt.””) (turpmāk-Biedrība).Saskaņā ar Ministru kabineta 27.05.2010. rīkojumu Nr.290 *“Par valsts nekustamā īpašuma nodošanu sabiedriskā labuma organizācijai biedrībai “Neatkarība Balt.” bezatlīdzības lietošanā uz laiku”* nekustamais īpašums  ar 01.06.2010. līgumu Nr. LL2010/18, kas noslēgts starp Veselības ministriju un Biedrību, tika nodots biedrības bezatlīdzības lietošanā uz 10 gadiem, lai atbalstītu sociālās rehabilitācijas centra darbību personām ar alkohola un narkotisko vielu atkarību. Biedrība Līguma darbības laikā ir izveidojusi adaptācijas Centru Rindzele atkarīgajiem, un nodrošinājusi tā darbību atbilstoši Eiropas valstīs praksē plaši pielietotās terapeitiskās kopienas principiem, kurā palīdzību no 2010.gada līdz 2019.gadam ir saņēmuši 784 klienti, no kuriem 155 ir veiksmīgi izgājuši programmu un atgriezušies sabiedrībā kā veselas personas. Brīvprātīgie, kas saņēmuši palīdzību, ir novadījuši seminārus par narkotiku kaitīgumu 15 Latvijas skolās, kur mērķauditorija ir 5.-12.klases skolēni. Tāpat ikdienā tiek veikts tā saucamais ielu darbs, kura ietvaros brīvprātīgie izplata informāciju par iespēju atbrīvoties no narkotiku atkarības, tādā veidā motivējot no narkotikām un alkohola atkarīgos cilvēkus mainīt savu dzīvesveidu un atgriezties sabiedrībā kā pilnvērtīgiem tās locekļiem. Centrs Rindzele aktīvi sadarbojas ar policiju un citām tiesībsargājošām institūcijām, piemēram, Valsts probācijas dienesta Tukuma teritoriālo struktūrvienību. Laika periodā no 2010.gada līdz 2019.gadam 100 palīdzības Centra Rindzele klienti ir atzīmējušies Valsts probācijas dienestā Tukumā, kā arī Centra teritorijā ir izcietuši ar spriedumu piespriesto sodu-piespiedu darbu. Valsts probācijas dienests ir vairākkārtīgi izteicis pateicību Biedrībai par veiksmīgu sadarbību. Līguma darbības laikā nekustamajā īpašumā Centrā Rindzele ir veikti virkne remontdarbu, atjaunoti santehnikas mezgli, pilnībā atjaunota apkures sistēma, veikti jumta labošanas darbi, uzturēta un labiekārtota apkārtējā teritorija Biedrība ar 07.11.2019. vēstuli lūdza Veselības ministriju atkārtoti noslēgt līgumu uz 10 gadiem lai turpinātu Centra Rindzele darbību pieaugušajām personām, kas ir atkarīgas no narkotikām un alkohola.Ievērojot to, ka nekustamo īpašumu Biedrība plāno izmantot izrietoši no savas pamatdarbības uzdevumiem, un saimnieciskā darbība īpašumā tiks realizēta tikai ierobežotā apmērā, īpašuma nodošana Biedrības lietošanā nav kvalificējama kā komercdarbības atbalsts un uz to nebūtu attiecināms komercdarbības atbalsta regulējums.Rīkojums nosaka uzdevumu Veselības ministrijai un Biedrībai noslēgt līgumu par šā rīkojuma 1. punktā minēto būvju un zemes nodošanu Biedrībai bezatlīdzības lietošanā (turpmāk-līgums) un līgumā nosakāmos noteikumus, tajā skaitā:. 1.šā rīkojuma 1. punktā minētās būves un zeme (tajā skaitā meža zeme)tiek nodota bezatlīdzības lietošanā ar līguma parakstīšanas dienu uz laiku, kamēr Biedrībai ir sabiedriskā labuma organizācijas statuss, bet ne ilgāk kā uz 10 gadiem; 2. Biedrībai ir pienākums šā rīkojuma 1. punktā minētās būves un zemi (tajā skaitā meža zemi)izmantot atbilstoši šā rīkojuma 3. punktā noteiktajam mērķim; .3. Biedrībai aizliegts šā rīkojuma 1. punktā minētās būves un zemi iznomāt trešajām personām; 4. Biedrība par saviem līdzekļiem nodrošina šā rīkojuma 1. punktā minēto būvju un zemes uzturēšanu, pilda pienākumus, ko nosaka Meža likums un citi meža apsaimniekošanu un izmantošanu regulējošie normatīvie akti, kā arī kompensē nekustamā īpašuma nodokli Veselības ministrijai līgumā noteiktajā apmērā un termiņā; .5. Veselības ministrijai ir tiesības vienpusēji atkāpties no līguma, par to rakstiski informējot Biedrību vismaz 30 dienas iepriekš noteiktos gadījumos, u.c. |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija, biedrība “Neatkarība Balt.” |
| 4. | Cita informācija | Nekustamā īpašuma sastāvā esošās zemes vienības (zemes vienības kadastra Nr. 9096 003 0050) kopējā platība 27.8 ha.Nekustamā īpašuma daļas - lauksaimniecības zeme bez apbūves tiesībām 13,4 ha un būve (būves kadastra apzīmējums 90960030050023) Biedrībai nav nepieciešama uzdevumu pildīšanai, lauksaimniecības zemes apsaimniekošana nav biedrības funkcija. Veselības ministrija pieņēmusi lēmumu par šīs nekustamā īpašuma daļas nodošanu nomā. Ievērojot *Publiskas personas finanšu līdzekļu un mantas izšķērdēšanas likuma* 61. panta un Ministru kabineta 20.02.2018. noteikumu Nr.97 *“Publiskas personas mantas iznomāšanas noteikumi”* 23.p. prasības izsludināta pretendentu pieteikšanās (līdz 28.05.2020.) uz nomas tiesību rakstisku izsoli. Pēc izsoles rezultātu apstiprināšanas plānots slēgt nekustamā īpašuma nomas līgumu uz desmit gadiem.Biedrība “Neatkarība Balt.” par saviem līdzekļiem segs izdevumus, kas saistīti ar nekustamā īpašuma izmantošanu, patstāvīgi slēgs līgumus ar pakalpojumu sniedzējiem, apmaksās rēķinus par komunālajiem pakalpojumiem, un segs visus nodokļus un nodevas, kas saistīti ar nekustamā īpašuma izmantošanu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | No narkotikām un alkohola atkarīgas pieaugušas personas, viņu radinieki, biedrība “Neatkarība Balt.”, Valsts probācijas dienests.Centra palīdzība sevī ietver:-motivēšanu saglabāt un uzlabot attiecības ar vecākiem, ģimenēm, bērniem-psiholoģiskas palīdzības sniegšanu, ievērojot ikdienas režīmu un izpildot nedēļas plānu, palīdzību ikdienas darbos, dzīvojot centra kolektīvā-aprūpi dažādu saslimšanu gadījumā, ja nepieciešama hospitalizācija un nokļūšana medicīnas iestādē-iespēju apmeklēt probācijas dienestu šī dienesta klientiem, palīdzību attiecībās ar valsts iestādēm, tiesām-atbalstošas sarunas, kuras sniedz pozitīvas emocijas-palīdzības sniegšanu vecāku aprūpes tiesību atjaunošanā, lietās par aizgādnību-palīdzību dokumentu atjaunošanā |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts pozitīvi ietekmēs biedrību “Neatkarība Balt.”, jo tās lietošanā bez atlīdzības tiks nodotas nekustamā īpašuma būves, zemes daļa, mežaudze biedrības Centra Rindzele uzdevumu veikšanai un nekustamā īpašuma Rindzelē uzturēšanai.Nekustamā īpašuma Rindzelē nodošana Biedrības lietošanā pozitīvi ietekmēs Biedrības pakalpojumu saņēmējus, Biedrības darbību, jo tiks atrisināts jautājums par Centra Rindzelē uzturēšanu un pieejamību.Pakalpojumu saņēmēji būs nodrošināti ar iespēju uzturēties Centrā, lai sekmētu ātrāku atveseļošanos no atkarībām, risinātu citus ar Centra pakalpojumu sniegšanu saistītos jautājumus. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| **Projekts šo jomu neskar** |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Paziņojums par publisko apspriedi (07.04.2020.) ievietots Veselības ministrijas interneta vietnē http://www.vm.gov.lv/lv/aktualitates/sabiedribas\_lidzdaliba/ publiska\_apspriešana/.Rīkojuma projekts un tā anotācija pēc izsludināšanas Valsts sekretāru sanāksmē publiski pieejami arī Ministru kabineta mājas lapā sadaļā *Tiesību aktu projekti.* |
| 2. | Sabiedrības līdzdalība projekta izstrādē | Rīkojuma projektā risinātie jautājumi neparedz ieviest izmaiņas, kas varētu ietekmēt sabiedrības intereses. |
| 3. | Sabiedrības līdzdalības rezultāti | Sabiedriskās apspriedes laikā līdz 21.04.2020. priekšlikumi par projektu netika saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Veselības ministrija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts šo jomu neskar |
| 3. | Cita informācija | Nav |

Veselības ministre I.Viņķele

Vīza: Valsts sekretāre D.Mūrmane-Umbraško

Brūvere 67876061

Ieva.Bruvere@vm.gov.lv